ઉલ્લેખનીય છે કે, વરસાદે આ વર્ષે બનાસકાંઠા, સાબરકાંઠા, સૌરાષ્ટ્ર અને દક્ષિણ ગુજરાતમાં આકરી મહેર કરી હતી. અમદાવાદમાં ચાલુ વર્ષે મોસમનો ૩૫ ઈંચથી વધારે વરસાદ પડયો છે. રાજ્યના બનાસકાંઠા, પાટણ અને સુરેન્દ્રનગર જીલ્લામાં તો વરસાદે મેઘતાંડવ ખેલતા ભારે તારાજી સર્જી હતી, જેમાં અનેક લોકોના મોત નિપજ્યા અને ઘરવખરી પણ તણાઈ ગઈ. જો કે, હાલમાં સ્થિતિ ધીમે-ધીમે થાળે પડી રહીં છે. ગુજરાતમાં આ વર્ષે સિઝનનો ૮૫ ટકા કરતાં વધારે વરસાદ નોંધાઈ ચૂક્યો છે. રાજ્યના જળાશયોમાં પણ પાણીની નોંધપાત્ર આવક થઈ છે.